АуагIа коронавирус згIва йачвыхчарала аоперштаб Апсны апны COVID-19 ужвыгьи цгIвы йшгIарахвыз хабар аргатI.
Август а 7 агIарбараквала Апсны апны коронавирус згIва шIыцта цгIвы йгIарахвтI. Ауи апш хабар аргатI ауагIа коронавирус згIва йачвыхчарала аоперштаб.
Аштаб ауысхагIвчва йшырхIвазла, йагIвсыз ацIхи амши руацIа коронавирус рыхьуи йрымхьуи ауысла 82-джь дырхъвыхтI. COVID-19 цгIвы рпны йгIараутI.
Ужвы ари асахIат Гвдауыта Аквта район чымазагIвтара апны коронавирус шрыхьуа щаквдыргылхьата 40-гIв щтIапI. Пандемия гIаджвыквлищтара Апсны апны зымгIва шалакIу 120-гIвы коронавирус рыхьуата йщаквдыргылтI, ауат йрыуата 37-гIв бзихахтI, хгIвы псытI.
Апсни России ркъральыгIва мажа август а 1 йхъыртIытI. Йапхъахуз апщымшкI руацIа Россия йауата турист зкьы 100-гIв райхIа Апсны йгIайтI.